Barrundia

Barrundia Arabako iparraldeko udalerri bat da, Arabako Lautadako kuadrillakoa. Mugakide du Gipuzkoa iparraldean, eta  biztanle ditu.

 Toponimoa 
Donemiliagako goldean (1025) Barrandiz gisa ageri zen toponimoa Barrundia toponimoaren aldaerarik zaharrena izan liteke, baina ez da segurutzat jotzen. 1324ko dokumentu batean eta geroago Barrundia agertzen da. Behin edo behin, aldiz, Barundia gisa ere bai. Dokumentu zaharretan bigarren silabako alternantzia ikusten dute adituek  Barrundia / Barrandia (gehienetan <u> eta ia beti dardarkari multiplearekin) eta (H)Ubar(r)undia toponimoaren oihartzuna.

Toponimoak -a itsatsia duela ikus daiteke Joan Perez Lazarragaren testu batean: «Barrundiaco dama galantac» (c. 1567).

 Geografia 
Barrundia Arabako iparraldean dago, Elgeako mendilerroaren hegoaldeko magaletan eta Arabako lautadaren ekialdeko atalaren ipar partean. Bertatik igarotzen da Gasteiz eta Agurain lotzen dituen A-1 autobidea.
 Mugak 

 Herriak 
Hamasei herrik osatzen dute Barrundiko udalerria (biztanleen kopurua 2020ko datua da)Arabako biztanleria datuak herrika eustat.es webgunean:

 Audikana: 23 biztanle.
 Dallo: 20 bz.
 Elgea: 63 bz.
 Etura: 76 bz.
 Etxabarri Urtupiña: 63 bz.
 Garaio (hutsik, gaur egun)
 Gebara: 67 bz.
 Deredia: 78 bz.
 Hermua: 52 bz.
 Larrea: 104 bz.
 Marieta-Larrintzar: 82 bz.
 Matura: 43 bz.
 Mendixur: 50 bz.
 Ozeta (udalerriko herriburua): 221 bz.
 Urizar (herri hustua, gaur egun).
 Zuhatzola (herri hustua, gaur egun).

 Inguru naturala 
Iparraldean, Elgeako mendilerroak banatzen du Gipuzkoako Debagoiena eskualdetik. 2000an 40 haize errotako parke eoliko bat ezarri zuten han, EAEko lehena.

Hegoaldeko mugan, Uribarri Ganboako urtegia du.thumb|300px|Hermuako hiriguneko baserria.
 Historia 
Barrundiko udalerriak Arabako lau ermandade eta jaurerri historiko biltzen ditu: Gebara, Ganboa, Larrintzar eta Barrundia izen berekoa.

1835ean jaurerriak eta ermandadeak desagertu ziren, eta honako udalerri hauek osatu ziren:
 Barrundia. Honako herriak hartzen zituen: Audikana (hiriburua), Dallo, Etxabarri Urtupiña, Deredia, Hermua, Larrea, Matura, Otatza, Ozeta eta Zuhatzola.
 Ganboa. Honako herriak ziren: Garaio, Larrintzar, Marieta, Mendixur, Azua (hiriburua), Mendizabal, Langara, Orenin eta Zuhatzu.

1885ean, Barrundia eta Gebara batu egin ziren, eta hiriburua Ozetan jarri zen.

Azkenik, XX. mendearen erdialdean (1955ean), Uribarri Ganboako urtegia eratu zutenean, Ganboako haranaren zati handi bat ur azpian geratu zen, eta uretatik libre geratu ziren herriek inguruko udalerriekin bat egin zuten. Barrundiaren kasuan Garaio, Marieta, Larrintzar, Zuhatzu eta Mendixur integratu ziren udalerrian.

 Demografia 
XX. mende ia osoan zehar populazioak beheranzko joera izan zuen Barrundian, eta mende hasieran 1.300 biztanle inguru bazituen, 1990erako 481 besterik ez ziren bizi bertan. Ordutik, joera aldatu eta populazioa hazten hasi zen. XX. mendearen azken hamarkadan eta XXI. mendearen lehenengoan hazkunde esanguratsua gertatu zen eta populazioa bikoiztu egin zen.

 Politika 


 2023-2027 legegintzaldia 

 Alkateak 

Hauek izan dira Barrundiako azken alkateak:

AlkateaAgintaldi hasieraAgintaldi amaieraAlderdia Felix F. Ruiz de Azua Barrena 1979 1983 Euzko Alderdi Jeltzalea Emiliano Uriarte Garay 1983 1987 Euzko Alderdi Jeltzalea Serapio Uriarte Isasmendi 1987 1991 Euzko Alderdi Jeltzalea Jose A. Perez de Arrilucea Madinabeitia 1991 1995 Euzko Alderdi Jeltzalea Araceli Urcelay Azcoitia 1995 1999 Euzko Alderdi Jeltzalea Araceli Urcelay Azcoitia 1999 2003 Euzko Alderdi Jeltzalea Jose Felix Uriarte Uriarte 2003 2007 Euzko Alderdi Jeltzalea Jose Felix Uriarte Uriarte 2007 2011 Euzko Alderdi Jeltzalea Maria Josefa Celaya Zumelaga 2011 2011 a Bildu Afrodisio Olabe Martinez de Albeniz 2011 2015 Bildu Afrodisio Olabe Martinez de Albeniz 2015 2019 Euskal Herria Bildu Igor Medina Isasa 2019 2023 Euskal Herria Bildu Igor Medina Isasa 2023 Jardunean Euskal Herria Bildu
a Alkateak ez zuen legegintzaldia bukatu.


 Garraioa 
Araba Bus sareko lineak zerbitzua ematen dio udalerri honi:

Gainera, Eskualdeko Garraioa sareak 2 linea ditu udalerrian:

 Kultura 

 Euskara 
1879an, gaur egun Barrundia osatzen duten guneetan 430 euskal hiztun zeuden. Garai hartan 2.000 biztanle inguru zegoenez, euskal hiztunak % 21 ziren. Frankoren diktaduraren azken urteetan, 1973an, berriz, 3 euskal hiztun besterik ez ziren egiaztatu Barrundian: bat Marieta-Larrintzarren, beste bat Elgean, eta beste bat Ozaetan.

Ondoren izandako berreskurapenaren eraginez, gaur egun barrundiarren % 27 euskal hiztunak dira, eta herritarren beste % 19k euskara ulertzen du. 1996an 77 euskaldun (%14) eta 2001ean 128 (%20.5) erroldatuta zeuden, guztira 549 eta 623 herritar bizi zirelarik, hurrenez hurren. Erdi euskaldunak ziren 21 eta 92.

 Ondasun nabarmenak 

 Gebara gaztelua eta gaztelu behinola garrantzitsuenaren hondakinak Gebara herrian. Gaztelua XV. mendean eraiki zuten eta Lehen Gerra Karlistaren amaieran, 1839an, alegia, birrindu. Jauregiaren dorre bat zaharberritu dute azken urteotan.
 Larreako Lazarraga dorrea, Eusko Jaurlaritzak 2002an kultura ondasun izendatua.Larreako Lazarraga dorrea kultura ondasun izendatzeko erabakia, Euskal Herriko Agintaritzaren Aldizkaria.
 Garaioko herrialde-parkea. Bainurako hondartzaz hornitua dago.
 Mendixurko ornitologia-parkea.
 Ozetan, San Joan Bataiatzailearen eliza eta Isasmendi jauregia.
 Hermuan, San Martin kaleko 1 zenbakidun etxea
 Gebaratarren dorretxea

 Jaiak 
Uztailaren 4an Bartea izeneko erromeria egiten da Larrean eta Hermuan. Bigarren mailako irinez egindako ogi handi bati deitzen zaio bartea, eta izen hori hartzen du egun horretan Hermuan ospatzen duten erromeriak. Hermua herrira abiatzen dira Larreako biztanleak oinez. San Martin baselizan meza entzun ostean, bertan soka-­dantza edo aurreskua danzatzen dute.

 Barrundiar ospetsuak 
 Joan Perez Lazarraga (1548?–1605), euskal idazlea. 
 Bruno Villareal (1799-1860), jeneral karlista. 
 Manuel Arostegi Saenz de Olamendi (1758-1813), politikari liberala. 
 Vicente Beltran de Heredia (1885-1973), elizgizona eta historialaria. 
 Eloy Placer Martinez de Lezea (1914-1974), Renoko Center for Basque Studies ikerketa zentroan irakaslea.
 Juan Manuel Diaz de Gereñu (1956-), literatura-irakaslea eta ikerlaria.
Estibaliz Ruiz de Azua (1968-), kazetaria eta Gebarako alkatea 2013tik.

 Erreferentziak 

 Ikus, gainera 
Araba
Arabako udalerrien zerrenda
Arabako Lautadako Kuadrilla

 Kanpo estekak 

 «Barrundia», Aguraingo Kuadrillaren webgunean.
 «Barrundia», Eusko Jaurlaritzaren webgunean.
  «Barrundia», Auñamendi Eusko Entziklopedia.

Kategoria:Barrundia
Kategoria:Donemiliagako goldean aipatuak